Diari Oficial de la Generalitat Valenciana


Sumari del DOGV 6290, del 16-06-2010 (2010/6028)

Notificació de la sentència dictada en el judici verbal número 2204/2009.
-------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6028


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal número 2204/2009. [2010/6028]  
Judici verbal 002204/2009  
Demandant: Empresa Mixta Valenciana de Aguas, SA.  
Procuradora: M.ª Gloria Benlloch Soriano.  
Demandat: Kwesi Sakyiamah Sackey.  
Carmen Sebastián Sanz, secretària judicial del Jutjat de Primera Instància número 27 de València, mitjançant aquest edicte faig saber:   
Que aquest Jutjat segueix el judici verbal amb el número 002204/2009, a instàncies d'Empresa Mixta Valenciana de Aguas, SA, representada per la procuradora María Gloria Benlloch Soriano, i assistida pel lletrat Ignacio López Arbide, contra Kwesi Sakyiamah Sackey, sobre resolució de contracte d'abonament al subministrament d'aigua potable i manteniment de comptador i abonament de 307,53 euros, en què la magistrada jutgessa María Ángeles Barona Arnal ha ordenat en el dia de hui notificar la sentència dictada en aquestes actuacions al demandat que es troba en parador ignorat, Kwesi Sakyiamah Sackey, la dispositiva de la qual, literalment, diu així:   
«Dispositiva  
Estime la demanda interposada per la procuradora Gloria Benlloch Soriano en nom i representació de l'Empresa Mixta Valenciana de Aguas, SA (Emivasa), contra Kwesi Sakyiamah Sackey, pertoca declarar resolt el contracte d'abonament al subministrament d'aigua potable i manteniment de comptador en què es va subrogar el demandat, i condemne aquest a abonar la quantitat de 307,53 euros, així com les quantitats que es produïsquen per tal subministrament fins al cessament d'aquest, i pertoca adoptar les mesures que resulten necessàries per al cessament efectiu del subministrament esmentat i en cas de ser necessari i amb el previ manament judicial autoritzar Emivasa a entrar en l'immoble on es troba instal·lat el comptador per a interceptar el pas d'aigua, i tot això amb condemna expressa a costes al demandat.   
Contra aquesta resolució es pot interposar un recurs d'apel·lació davant de l'Audiència Provincial de València (article 455 LECn), que cal preparar mitjançant un escrit que es presentarà en aquest Jutjat, dins del termini de cinc dies hàbils següents a la notificació, que es limite a esmentar la resolució objecte d'apel·lació, on es manifeste la voluntat d'interposar-hi un recurs, i amb la indicació dels pronunciaments que s'impugnen (article 457.2 LECn).   
Porteu l'original d'aquesta resolució al llibre de sentències civils que amb aquest efecte hi ha a la secretaria d'aquest Jutjat, i deixeu-ne una testimoniança en les actuacions.   
Aquesta és la meua sentència, que jutjant definitivament en aquesta instància pronuncie, mane i firme».   
I perquè valga de notificació de la sentència al demandat, en parador ignorat, expedisc aquest edicte.  
València, 11 de maig de 2010.- La secretària judicial: Carmen Sebastián Sanz.